Document ID: /roh_data/filtered/fineweb-2-filterrobots_roh.jsonl.gz/49395

D'ina vart èn pli paucas persunas immigradas, da l'autra vart han pli bleras bandunà la Svizra. Dal schaner fin il mars èn passa 32'000 persunas ord ils stadis da l'UE e da l'EFTA immigradas en Svizra per lavurar, quai communitgescha il Secretariat da stadi per la migraziun.
La fin da mars han vivì en Svizra passa 2 milliuns persunas estras. Da questas èn 1,4 milliuns burgais da stadis da l'UE e da l'EFTA.
Tenor il Secretariat da stadi per la migraziun è la situaziun economica malguessa en Svizra il motiv principal che pli pauca glieud immigrescha.
RR novitads 10:00